
转注谞讬转 讬 注"讗 - 驻讬专讜砖 砖讟讬讬谞讝诇抓

讘讘专讬讬转讜 砖诇 注讜诇诐 讛讜讗 注讜住拽, 砖讗讝 讛讬讛 讻诇 讛注讜诇诐 诪讜爪祝 讘诪讬诐 讜讛拽讚讜砖 讘专讜讱 讛讜讗 讻谞住诐 诇诪拽讜诐 讗讞讚 砖讛讜讗 讛转讛讜诪讜转.


转谞讜 专讘谞谉 [砖谞讜 讞讻诪讬诐]: 讗专抓 讬砖专讗诇 谞讘专讗转 转讞讬诇讛 讜讻诇 讛注讜诇诐 讻讜诇讜 谞讘专讗 诇讘住讜祝, 砖谞讗诪专: "注讚 诇讗 注砖讛 讗专抓 讜讞讜爪讜转" (诪砖诇讬 讞, 讻讜), 转讞讬诇讛 讗专抓 讬砖专讗诇 讜讗讞专 讻讱 讞讜爪讛 诇讗专抓 ("讞讜爪讜转"). 讗专抓 讬砖专讗诇 诪砖拽讛 讗讜转讛 讛拽讚讜砖 讘专讜讱 讛讜讗 讘注爪诪讜, 讜讻诇 讛注讜诇诐 讻讜诇讜 讗讬谞讜 诪砖拽讛 讗诇讗 注诇 讬讚讬 砖诇讬讞, 砖谞讗诪专: "讛谞转谉 诪讟专 注诇 驻谞讬 讗专抓 讜砖诇讞 诪讬诐 注诇 驻谞讬 讞讜爪讜转" (讗讬讜讘 讛, 讬).


讗专抓 讬砖专讗诇 砖讜转讛 诪讬 讙砖诪讬诐 讜讻诇 讛注讜诇诐 讻讜诇讜 诪转诪爪讬转, 讻诇讜诪专, 诪砖讗专讬讜转 讛讙砖诪讬诐 讛谞砖讗专讬诐 讘注谞谞讬诐, 砖谞讗诪专: "讛谞转谉 诪讟专 注诇 驻谞讬 讗专抓", 讜讗讞专 讻讱 "讜砖讜诇讞 诪讬诐", 讻诇讜诪专, 诪讛 砖谞砖讗专 诪讛诐 "注诇 驻谞讬 讞讜爪讜转". 讗专抓 讬砖专讗诇 砖讜转讛 转讞讬诇讛, 讜讻诇 讛注讜诇诐 讻讜诇讜 诇讘住讜祝, 砖谞讗诪专: "讛谞转谉 诪讟专 注诇 驻谞讬 讗专抓 讜砖诇讞 诪讬诐 注诇 驻谞讬 讞讜爪讜转". 诪砖诇 诇讻诇 讗诇讛 诇讗讚诐 砖诪讙讘诇 讗转 讛讙讘讬谞讛, 讻讗砖专 讛讬讗 诪转讙讘砖转 讘讞诇讘 讛讞诪讜抓, 谞讜讟诇 讛讜讗 讗转 讛讗讜讻诇 讜诪谞讬讞 讗转 讛驻住讜诇转.


砖谞讬谞讜 砖讗诪专 诪专 [讛讞讻诐, 专' 讗诇讬注讝专]: 诪诪转拽讬谉 讛谉 诪讬 讛讗讜拽讬讬谞讜住 讘注讘讬诐, 讜砖讜讗诇讬诐: 诪谞诇讬讛 [诪谞讬讬谉 诇讜] 讚讘专 讝讛? 讜诪砖讬讘讬诐: 砖讗诪专 专' 讬爪讞拽 讘专 讬讜住祝 讗诪专 专' 讬讜讞谞谉: 讻转讬讘 [谞讗诪专]: "讞砖讻转 诪讬诐 注讘讬 砖讞拽讬诐" (转讛诇讬诐 讬讞, 讬讘), 讜讻转讬讘 [讜谞讗诪专] 讗讜转讜 驻住讜拽 注爪诪讜 讘谞讜住讞 讗讞专: "讞砖专转 诪讬诐 注讘讬 砖讞拽讬诐" (砖诪讜讗诇 讘' 讻讘, 讬讘), 讜讗诐 谞爪专祝 讗转 砖转讬 讛谞讜住讞讜转


砖拽讜诇 [拽讞] 讗转 讛讗讜转 讻祝 砖讘谞讜住讞 讗讞讚 讜砖讚讬 [讜讛讟诇] 讗讜转讛, 爪专祝 讗讜转讛 注诐 讛讗讜转 专讬砖 砖讘驻住讜拽 讛砖谞讬 讜拽专讬 讘讬讛 [讜拽专讗 讘讜] "讞讻砖专转" 讻诇讜诪专: 讛讻砖专转 诪讬诐 讛讬讗 讘注讘讬 砖讞拽讬诐.


讜砖讜讗诇讬诐: 讜专' 讬讛讜砖注, 讘讛谞讬 拽专讗讬 诪讗讬 讚专讬砖 讘讛讜 [讘讻转讜讘讬诐 讗诇讛 诪讛 讚讜专砖 讛讜讗 讘讛诐]? 住讘专 诇讛 讻讬 讛讗 [住讜讘专 讛讜讗 讻诪讜 讝讜] 砖讗诪专讜, 讚讻讬 讗转讗 [砖讻讗砖专 讘讗] 专讘 讚讬诪讬 诪讗专抓 讬砖专讗诇 诇讘讘诇, 讗诪专: 讗诪专讬 讘诪注专讘讗 [讗讜诪专讬诐 讘讗专抓 讬砖专讗诇]: 讻讗砖专 谞讛讜专 注谞谞讬 [讘讛讬专讬诐 讛注谞谞讬诐] 鈥� 讝注讬专讬谉 诪讜讛讬 [诪注讟讬诐 讛诪讬诐 砖讘讛诐]. 讜讻讗砖专 讞砖讜讱 注谞谞讬 [讞砖讜讻讬诐 讛注谞谞讬诐] 鈥�/span> 住讙讬讬谉 诪讜讛讬 [诪专讜讘讬诐 诪讬诪讬讛诐]. 讜讻讱 讛讜讗 诪驻专砖: 讻砖讬砖 "讞砖讻转 诪讬诐" 讘注谞谞讬诐 鈥� 讬砖 讙诐 讞砖专转 (讝专诐) 诪讬诐 讘讙砖诪讬诐 讛讬讜爪讗讬诐 诪讛诐.


讜砖讜讗诇讬诐: 讻诪讗谉 讗讝诇讗 讛讗 [讻砖讬讟转 诪讬 讛讜诇讻转 讝讜] 讚转谞讬讗 [砖砖谞讬谞讜 讘讘专讬讬转讗]: 诪讬诐 讛注诇讬讜谞讬诐, 讘诪讗诪专 讛诐 转诇讜讬诐. 砖讗讬谞诐 注讜诪讚讬诐 讘诪拽讜诐 诪住讜讬讬诐 讗诇讗 转诇讜讬讬诐 讘讞诇诇, 讘诪讗诪专讜 砖诇 讛拽讚讜砖 讘专讜讱 讛讜讗, 讜驻讬专讜转讬讛谉 砖诇 诪讬诐 讗诇讛 讛诐 诪讬 讙砖诪讬诐, 砖谞讗诪专: "诪砖拽讛 讛专讬诐 诪注诇讬讜转讬讜 诪驻专讬 诪注砖讬讱 转砖讘注 讛讗专抓" (转讛诇讬诐 拽讚, 讬讙)? 讻诪讗谉 鈥�/b> [讻砖讬讟转 诪讬] 讻砖讬讟转 专' 讬讛讜砖注. 讜专' 讗诇讬注讝专: 诪讛 讛讜讗 讗讜诪专 注诇 讻讱 鈥� 讛驻住讜拽 讛讛讜讗, 讘诪注砖讛 讬讚讬讜 砖诇 讛拽讚讜砖 讘专讜讱 讛讜讗 讚讻转讬讘 [砖谞讗诪专], 讜讗讬谞讜 诪转讻讜讜谉 诇诪讬诐 砖诇 诪注诇讛.


讘讗讜转讜 谞讜砖讗 砖诇 注讬拽专 讜转诪爪讬转 讗诪专 专' 讬讛讜砖注 讘谉 诇讜讬: 讻诇 讛注讜诇诐 讻讜诇讜 诪转诪爪讬转 讙谉 注讚谉 讛讜讗 砖讜转讛, 砖谞讗诪专: "讜谞讛专 讬讜爪讗 诪注讚谉 诇讛砖拽讜转 讗转 讛讙谉" (讘专讗砖讬转 讘, 讬). 转谞讗 [砖谞讛] 讛讞讻诐: 诪转诪爪讬转 讘讬转 讻讜专 砖讜转讛 转专拽讘. 讻诇讜诪专, 诪谉 讛诪讬诐 讛诪转诪爪讬诐 讜砖讜转转讬诐 诪谉 讛讻诇讬 砖讘讜 讛砖拽讜 砖讟讞 讙讚讜诇 讻讘讬转 讻讜专 (砖诇讜砖讬诐 住讗讛), 谞讬转谉 诇讛砖拽讜转 砖讟讞 拽讟谉 砖讛讜讗 讘讬转 转专拽讘 (讞爪讬 住讗讛) 讜诪讻讗谉 讗驻砖专 诇讛讘讬谉 砖讙谉 注讚谉 讛讬讗 驻讬 砖砖讬诐 诪谉 讛注讜诇诐.


讻讬讜爪讗 讘讜 转谞讜 专讘谞谉 [砖谞讜 讞讻诪讬诐]: 讗专抓 诪爪专讬诐 讛讜讬讗 [讛讬讗] 讗专讘注 诪讗讜转 驻专住讛 注诇 讗专讘注 诪讗讜转 驻专住讛, 讜讛讜讗 讗讞讚 诪砖砖讬诐 讘讻讜砖, 讜讻讜砖 讗讞讚 诪砖砖讬诐 讘注讜诇诐 讻讜诇讜, 讜注讜诇诐 鈥� 讗讞讚 诪砖砖讬诐 讘讙谉, 讜讙谉 鈥� 讗讞讚 诪砖砖讬诐 诇注讚谉, 讜注讚谉 讗讞讚 诪砖砖讬诐 诇讙讬讛谞诐, 谞诪爪讗 砖讻诇 讛注讜诇诐 讻讜诇讜 讻讻讬住讜讬 拽讚专讛 诇讙讬讛谞诐 砖讛专讬 讛注讜诇诐, 讜讘讻诇诇讜 讙谉 讜注讚谉, 讛讜讗 专拽 讻讗讞讚 诪砖砖讬诐 诇讜. 讜讬砖 讗讜诪专讬诐: 讙讬讛谞诐 讗讬谉 诇讛 砖讬注讜专 讻诇诇, 讜讬砖 讗讜诪专讬诐: 注讚谉 讗讬谉 诇讛 砖讬注讜专.


讗诪专 专' 讗讜砖注讬讗: 诪讗讬 讚讻转讬讘 [诪讛讜 砖谞讗诪专] 注诇 讘讘诇: "砖讻谞转 注诇 诪讬诐 专讘讬诐 专讘转 讗讜爪专转" (讬专诪讬讛讜 谞讗, 讬讙), 诪讬 讙专诐 诇讘讘诇 砖讬讛讜 讗讜爪专讜转讬讛 诪诇讗讜转 讘专 鈥� 讛讜讬 讗讜诪专 诪驻谞讬 砖砖讜讻谞转 注诇 诪讬诐 专讘讬诐 砖诇 谞讛专讜转, 讜诇讻谉 讗驻砖专 诇讛砖拽讜转 讗转 讗讚诪转讛 讘拽诇讜转. 讻讬讜爪讗 讘讜 讗诪专 专讘: 注转讬专讛 [注砖讬专讛] 讘讘诇 讚讞爪讚讗 讘诇讗 诪讬讟专讗 [砖讛讬讗 拽讜爪专转 讘诇讬 诪讟专], 砖讛专讬 讗驻砖专 诇讙讚诇 讘讛 讬讘讜诇 讘诇讗 诪讬 讙砖诪讬诐. 讗诪专 讗讘讬讬: 谞拽讬讟讬谞谉, 讟讜讘注谞讬 讜诇讗 讬讜讘砖谞讬 [诪讜讞讝拽 讘讬讚讬谞讜 砖讘讘诇 讛讬讗 讟讜讘注谞讬转 讜讗讬谞谞讛 讬讘砖讛] 讜诇讻谉 专讗讜讬讛 讛讬讗 诇讙讬讚讜诇 转讘讜讗讛 讘讻诇 注转.


讗 诪砖谞讛 讘砖诇砖讛 讘诪专讞砖讜谉 砖讜讗诇讬谉 (诪讘拽砖讬诐) 讗转 讛讙砖诪讬诐 讘讘专讻转 讛砖谞讬诐, 砖诪讘拽砖讬诐 "讜转谉 讟诇 讜诪讟专". 专讘谉 讙诪诇讬讗诇 讗讜诪专: 讘砖讘注讛 讘讜 诪转讞讬诇讬诐 诇讘拽砖, 砖讛诐 讞诪砖讛 注砖专 讬讜诐 讗讞专 讛讞讙 (住讜讻讜转). 讜拽讘注讜 讛驻住拽 讝诪谉 讝讛, 讘讬谉 讞讙 讛住讜讻讜转 诇讬讜诐 讛转讞诇转 砖讗讬诇转 讛讙砖诪讬诐, 讻讚讬 砖讬讙讬注 讗讞专讜谉 砖讘讬砖专讗诇 砖注诇讛 诇专讙诇 讘讞讙 讛住讜讻讜转 诇谞讛专 驻专转, 讘诇讗 砖讛讙砖诐 讬驻专讬注 诇讜 讘讞讝专转讜 诇讘讬转讜.


讘 讙诪专讗 讗诪专 专' 讗诇注讝专: 讛诇讻讛 讻砖讬讟转 专讘谉 讙诪诇讬讗诇, 砖讬砖 诇讛转讞讬诇 讘砖讗诇转 讙砖诪讬诐 讘砖讘注讛 讘诪专讞砖讜谉. 转谞讬讗 [砖谞讜讬讛 讘专讬讬转讗], 讞谞谞讬讛 讗讜诪专: 讜讘讙讜诇讛 讗讬谉 诪转讞讬诇讬诐 诇砖讗讜诇 讗转 讛讙砖诪讬诐 诪讜拽讚诐 讻诇 讻讱, 讗诇讗 注讚 砖砖讬诐 讘转拽讜驻讛, 砖诪转讞讬诇讬诐 诇砖讗讜诇 砖讬砖讬诐 讬讜诐 诇讗讞专 转拽讜驻转 转砖专讬 (讬讜诐 砖讜讬讜谉 讛讬讜诐 讜讛诇讬诇讛 讘住转讬讜). 讗诪专 专讘 讛讜谞讗 讘专 讞讬讬讗 讗诪专 砖诪讜讗诇: 讛诇讻讛 讻砖讬讟转 讞谞谞讬讛.


讜诪拽砖讬诐: 讗讬谞讬 [讜讻讬 讻谉 讛讜讗]?! 讜讛讗 讘注讜 诪讬谞讬讛 [讜讛专讬 砖讗诇讜 诪诪谞讜] 诪砖诪讜讗诇: 诪讗讬诪转 诪讚讻专讬谞谉 [诪诪转讬 诪讝讻讬专讬诐 讗谞讜] "讜转谉 讟诇 讜诪讟专"? 讗诪专 诇讛讜 [诇讛诐]: 诪讻讬 诪注讬讬诇讬 爪讬讘讬 诇讘讬 讟讘讜转 专讬砖讘讗 [诪讗讜转讜 讝诪谉 砖讘讜 诪转讞讬诇讬诐 诇讛讻谞讬住 讗转 讛注爪讬诐 诇讘讬转 讟讘讜转 讛爪讬讬讚], 诪砖诪注 砖讬砖 砖讬注讜专 讗讞专! 讜讚讜讞讬诐: 讚讬诇诪讗 讗讬讚讬 讜讗讬讚讬 讞讚 砖讬注讜专讗 [砖诪讗 讝讛 讜讝讛 砖讬注讜专 讗讞讚] 讛讜讗, 讜专拽 谞转谉 住讬诪谉 诇讬讜诐 讛转拽讜驻讛.


讗讬讘注讬讗 诇讛讜 [谞砖讗诇讛 诇讛诐] 诇诇讜诪讚讬诐 砖讗诇讛 讝讜: 讬讜诐 砖砖讬诐 注爪诪讜 讛讗诐 讚讬谞讜 讻诇驻谞讬 砖砖讬诐, 讗讜 讻诇讗讞专 砖砖讬诐? 转讗 砖诪注 [讘讜讗 讜砖诪注] 砖谞讞诇拽讜 讘讻讱; 专讘 讗诪专: 讬讜诐 砖砖讬诐 讻诇讗讞专 砖砖讬诐, 讜砖诪讜讗诇 讗诪专: 讬讜诐 砖砖讬诐 讻诇驻谞讬 砖砖讬诐.


讗诪专 专' 谞讞诪谉 讘专 讬爪讞拽: 讜住讬诪谞讱 讻讚讬 砖转讝讻讜专 讗转 砖讬讟讜转 讛讞讜诇拽讬诐 注诇讗讬 讘注讜 诪讬讗, 转转讗讬 诇讗 讘注讜 诪讬讗 [讛注诇讬讜谞讬诐 爪专讬讻讬诐 诪讬诐, 讛转讞转讜谞讬诐 讗讬谞诐 爪专讬讻讬诐 诪讬诐], 砖讛专讬 讛诪讬诐 讝讜专诪讬诐 诇诪讟讛, 讜讛讙专讬诐 讘诪拽讜诐 谞诪讜讱 诪拽讘诇讬诐 诪讬诐 诪诇诪注诇讛 讜讗讬谞诐 讝拽讜拽讬诐 诇讛诐 讻诇 讻讱. 讜讗祝 讻讗谉 住讬诪谉 讛讜讗, 讻讬 砖诪讜讗诇 砖讛讬讛 讘讘诇讬, 讜讘讘诇 诪拽讜诐 谞诪讜讱 讛讬讗 讜讗讬谞讛 讝拽讜拽讛 讻诇 讻讱 诇讙砖诪讬诐, 讜诇讻谉 砖诪讜讗诇 讗讻谉 诪讗讞专 讗转 讝诪谉 讛砖讗诇讛. 讜讗讬诇讜 专讘 砖诇诪讚 讘讗专抓 讬砖专讗诇, 讛讙讘讜讛讛 讜讝拽讜拽讛 诇讙砖诪讬诐, 讗诪专 砖爪专讬讱 诇讛拽讚讬诐 讗讜转讛. 讗诪专 专讘 驻驻讗: 讛诇讻转讗 [讜讛讛诇讻讛 讛讬讗]: 讬讜诐 砖砖讬诐 讻诇讗讞专 砖砖讬诐, 讻砖讬讟转 专讘, 砖诪转讞讬诇讬诐 诇砖讗讜诇 诪讬讜诐 砖讬砖讬诐.


讙 诪砖谞讛 讛讙讬注 砖讘注讛 注砖专 讘诪专讞砖讜谉 讜诇讗 讬专讚讜 注讚讬讬谉 讙砖诪讬诐 鈥� 讛转讞讬诇讜 讛讬讞讬讚讬诐 (讗讘诇 诇讗 讛爪讬讘讜专) 诪转注谞讬谉 砖诇砖 转注谞讬讜转 注诇 讛讙砖诐. 讜讻讬爪讚 讚专讻谉 砖诇 转注谞讬讜转 讗诇讛? 讗讜讻诇讬谉 讜砖讜转讬谉 诪砖讞砖讬讻讛, 砖讛爪讜诐 诪转讞讬诇 专拽 讘讘讜拽专, 讜诪讜转专 诇讗讻讜诇 讘诇讬诇讛, 讜诪讜转专讬谉 讙诐 讘讬讜诐 讛爪讜诐 注爪诪讜 讘诪诇讗讻讛 讜讘专讞讬爪讛 讜讘住讬讻讛 讘砖诪谉 讜讘谞注讬诇转 讛住谞讚诇 讜讘转砖诪讬砖 讛诪讟讛. 讛讙讬注 专讗砖 讞讚砖 讻住诇讬讜 讜诇讗 讬专讚讜 注讚讬讬谉 讙砖诪讬诐 鈥� 讘讬转 讚讬谉 讙讜讝专讬谉 砖诇砖 转注谞讬讜转 注诇 讛爪讘讜专 讻讜诇讜, 讗诇讗 砖讗祝 讛谉 转注谞讬讜转 拽诇讜转: 讗讜讻诇讬谉 讜砖讜转讬谉 诪砖讞砖讬讻讛, 讜诪讜转专讬谉 讘诪诇讗讻讛 讜讘专讞讬爪讛 讜讘住讬讻讛 讜讘谞注讬诇转 讛住谞讚诇 讜讘转砖诪讬砖 讛诪讟讛.


讚 讙诪专讗 砖讜讗诇讬诐: 诪讗谉 [诪讬 讛诐] "讬讞讬讚讬诐" 讗诇讛 砖谞讝讻专讜? 讗诪专 专讘 讛讜谞讗: 专讘谞谉 [讞讻诪讬诐] 砖讛诐 讛拽专讜讬讬诐 讬讞讬讚讬诐, 砖讛诐 讛诪讬讜讞讚讬诐 砖讘爪讬讘讜专. 讜讗诪专 专讘 讛讜谞讗: 讬讞讬讚讬诐 诪转注谞讬谉 砖诇砖 转注谞讬讜转. 讜住讬讚专谉 砖诇 转注谞讬讜转 讗诇讛 讛讜讗: 讘讬讜诐 砖谞讬 讜讘讬讜诐 讞诪讬砖讬 讜讘讬讜诐 砖谞讬 砖讘砖讘讜注 砖讗讞专 诪讻谉.


讜砖讜讗诇讬诐: 诪讗讬 拽诪砖诪注 诇谉 [诪讛 讛砖诪讬注 诇谞讜] 专讘 讛讜谞讗 讘讚讘专讬讜? 讛诇讗 转谞讬谞讗 [砖谞讬谞讜 讻讘专]: 讗讬谉 讙讜讝专讬谉 转注谞讬转 注诇 讛爪讘讜专 讘转讞讬诇讛 讘讞诪讬砖讬 砖诇讗 诇讛驻拽讬注 讗转 讛砖注专讬诐, 讻讬 讘讬讜诐 讛砖讬砖讬 砖诇 讗讞专 讛转注谞讬转 讬讘讜讗讜 专讘讬诐 诇拽谞讜转 讛专讘讛 讘讘转 讗讞转, 讙诐 诪驻谞讬 讛转注谞讬转 讜讙诐 诇爪讜专讱 讛砖讘转, 讜注诇讜诇讬诐 讛讞谞讜讜谞讬诐 诇谞爪诇 讗转 讛讚讜讞拽 讻讚讬 诇讛注诇讜转 讗转 讛诪讞讬专讬诐. 讗诇讗 砖诇砖 转注谞讬讜转 讛专讗砖讜谞讜转 拽讜讘注讬诐 讗讜转谉 讘讬诪讬诐 砖谞讬 讜讞诪讬砖讬 讜砖谞讬. 讜讗诐 讻谉 诪驻讜专砖 讛讚讘专, 讜讗讬谉 爪讜专讱 讘讚讘专讬 专讘 讛讜谞讗!


讜诪砖讬讘讬诐: 诪讛讜 讚转讬诪讗 [砖转讗诪专]: 讛谞讬 诪讬诇讬 [讚讘专讬诐 讗诇讛] 讗诪讜专讬诐 讚讜讜拽讗 讘爪讘讜专 诪驻谞讬 讞砖砖 讛驻拽注转 讛诪讞讬专讬诐, 讗讘诇 讬讞讬讚讬诐 鈥� 诇讗, 讜讬讻讜诇讬诐 诇讛转讞讬诇 转注谞讬讜转讬讛诐 讙诐 讘讬讜诐 讞诪讬砖讬, 注诇 讻谉 拽诪砖诪注 诇谉 [讛砖诪讬注 诇谞讜] 砖讙诐 讛讬讞讬讚讬诐 诪转讞讬诇讬诐 讘砖谞讬. 讜诪注讬专讬诐: 转谞讬讗 谞诪讬 讛讻讬 [砖谞讜讬讛 讘专讬讬转讗 讙诐 讻谉 讻讱]: 讻砖讛转讞讬诇讜 讛讬讞讬讚讬诐 诇讛转注谞讜转, 讛专讬 讛诐 诪转注谞讬谉 砖谞讬 讜讞诪讬砖讬 讜砖谞讬. 讜诪驻住讬拽讬谉 讗转 讛转注谞讬转, 讗诐 谞讝讚诪谉 砖讬讜诐 讗讞讚 诪讬诪讬 讛转注谞讬转 讞诇 讘专讗砖讬 讞讚砖讬诐

